1. **CONSUMUL ŞI MEDIUL ÎNCONJURĂTOR**
	1. **Tendinţe în consum**
		1. *Alimente şi băuturi*

Datele prezentate în tabelul nr. X.1.1. pentru perioada 2011 – 2014 (pentru anul 2015 nu sunt date publicate), relevă faptul că, s-au înregistrat creșteri la consumul de legume, fructe, carne, lactate și pește și scăderi la consumul de cereale și băuturi alcoolice.

Tabel X.1.1. Consumul mediu anual pe locuitor, la principalele produse alimentare și băuturi

|  |  |  |
| --- | --- | --- |
| **Principalele produse alimentare si bauturi** | **Unitati de masura** | **Ani** |
| **2011** | **2012** | **2013** | **2014** |
| Cereale si produse din cereale in echivalent boabe | kg | 217.7 | 208.5 | 218.1 | 207.1 |
| Cereale si produse din cereale in ehivalent faina | kg | 164.4 | 157 | 164.6 | 156.5 |
| Cartofi | kg | 103.3 | 104.7 | 103 | 100.8 |
| Leguminoase boabe | kg | 3.2 | 3.5 | 3.3 | 3.1 |
| Legume si produse din legume in echivalent legume proaspete | kg | 162.9 | 151.4 | 152 | 158 |
| Fructe si produse din fructe in echivalent fructe proaspete | kg | 74.7 | 71.1 | 73.7 | 80.2 |
| Zahar si produse din zahar in echivalent zahar (inclusiv miere) | kg | 23.7 | 22 | 21.1 | 21.1 |
| Carne si produse din carne in echivalent carne proaspata | kg | 56 | 55.3 | 54.4 | 57.8 |
| Grasimi vegetale si animale (greutate bruta) | kg | 19.3 | 19.8 | 18.1 | 20.3 |
| Lapte si produse din lapte in echivalent lapte 3,5%grasime (exclusiv unt) | kg | 248.5 | 241.1 | 244.5 | 251.5 |
| Oua | buc | 264 | 245 | 247 | 246 |
| Peste si produse din peste in echivalent peste proaspat | kg | 3.9 | 4.2 | 4.3 | 4.9 |
| Vin si produse din vin | litri | 21.3 | 21.1 | 21.7 | 22.6 |
| Bere | litri | 84.3 | 90.2 | 86.8 | 82.2 |
| Bauturi alcoolice distilate (alcool 100%) | litri acool pur | 1.3 | 1.1 | 1.2 | 1.2 |
| Bauturi nealcolice | litri | 148.8 | 150.8 | 154.4 | 153.5 |

*Sursă: INS Constanța – până la data elaborării prezentului raport nu au fost prelucrate datele pentru anul 2015*

Pentru anul 2015 - 2016 se estimează că va crește consumul de legume, dietele vegetariene fiind mai frecvente, cauzele din spatele acestui fenomen fiind multiple - oferta de produse vegetariene a crescut, presiunea din partea medicilor și a organizațiilor de mediu pentru a facilita tranzacția spre o alimentație fără produse din carne și mai puține mâncăruri procesate.

* + 1. *Locuinţe*

 Pentru acest capitol nu sunt disponibile date la INS Constanța, nivel de județ.

* + 1. *Mobilitate*

Transportul reprezintă un domeniu al activității social-economice prin care se realizează deplasarea bunurilor materiale și a oamenilor în spațiu, cu ajutorul unor vehicule sau instalații speciale, pe anumite căi de circulație, în vederea satisfacerii necesitaților materiale și spirituale ale societății.

Exista caracteristici generale care diferențiază calitatea serviciilor de cea a produselor: intangibilitatea, inseparabilitatea, variabilitatea, perisabilitatea, lipsa proprietății, precum si sferele largi de extindere a calității transporturilor în viața economico-socială și în problemele mediului natural și artificial în care se desfășoară.

Acțiunile de creștere a calității se extind progresiv, de la un serviciu izolat de transport, la companie, la mod de transport și la sistem de transport, la nivel național, continental sau planetar. Aceasta tratare permite să se pună în evidență, în mod gradat, într-o structură ierarhică, legătura dintre diferitele aspecte ale calității proiectate și realizate și eficiența consumului de resurse pentru o activitate utilă, circumscrisă cerințelor sociale fundamentale, ale respectului față de mediu și ale responsabilităților privind calitatea vieții.

 *La nivelul economiei naționale*, calitatea serviciilor se caracterizează prin gradul de satisfacere a nevoilor de transport ale țării în condițiile asigurării integrității mărfurilor și a promptitudinii în deplasare. Calitatea transporturilor, la acest nivel, poate fi măsurată, de exemplu, prin: cantitatea de mărfuri transportată sau numărul de călători transportați într-o anumită perioadă de timp; mărimea specifică a pierderilor din valoarea mărfurilor în timpul transportului (raportată la volumul traficului sau la cantitatea de mărfuri transportată); cantitatea de mărfuri (sub formă valorică sau naturală) care se găsesc la un moment dat în procesul de transport.

 *La nivelul sectorului* transporturilor, calitatea serviciilor poate fi măsurată prin: siguranța circulației; viteza și durata de deplasare; păstrarea integrității mărfurilor transportate. Este evident că acești indicatori pot fi regăsiți în elementele de determinare a calității activității din transporturi la nivelul economiei naționale.

 Prin sistem de transport al unei țări se înțelege totalitatea subsistemelor formate din instalații, construcții și mijloace de transport, folosind anumite tehnici de deplasare, care acționează independent sau coordonat, asigurând deplasarea mărfurilor și calatorilor.

Obținerea funcționarii optime a sistemului de transport cere cunoașterea suficientă a factorilor de influență.

 În acest sens, se conturează mai multe grupe de factori: naturali, tehnici, social - politici, economici. Factorii naturali includ poziția geografică a țării, starea mediului natural, caracterul și amplasarea bogățiilor naturale etc. Factorii tehnici se referă la capacitatea de transport, vitezele de circulație, adaptarea mijloacelor de transport la cerințele de transport. În factorii social-politici se cuprind: diviziunea sociala a muncii, nivelul de transport, aspecte strategice de apărare. In cazul factorilor economici ne referim la dezvoltarea industrială, modificările de structură, nivelul și structura agriculturii, organizarea circulației mărfurilor, mărimea produsului intern brut, venitul național, structura transporturilor în teritoriu, tarifele de transport pe sisteme, nivelul cheltuielilor de transport etc.

Având în vedere obiectul activității de transport, există următoarele categorii de transport: transporturi de persoane și transporturi de mărfuri.

După mijloacele de transport întrebuințate, acestea pot fi: feroviare, rutiere, navale (maritime și fluviale), aeriene, speciale (prin conducte), combinate. Există si alte criterii de clasificare a transporturilor, ca de exemplu, după natura mărfurilor transportate, după modul de folosire al mijloacelor de transport.

 În prezent, transportul a devenit un element indispensabil vieții, întrucât oferă membrilor societății posibilități de deplasare, comunicare, de percepere și asimilare, a cât mai mult din ce oferă civilizația. Civilizația modernă, caracterizată printr-un ritm intens de dezvoltare în cele mai diverse domenii, printr-un schimb masiv de valori materiale și spirituale, reclamă o continuă deplasare de bunuri, o permanentă deplasare a oamenilor dintr-un loc în altul.

Procesul de producție în transporturi constă în deplasarea de bunuri sau persoane dintr-un loc în altul, pe distanțe variabile, în general, cu ajutorul mai multor mijloace de transport (terestre, subterane, navale sau aeriene), în condiții de siguranță, confort, comoditate.

Dezvoltarea economică a oricărei țări mărește considerabil volumul de bunuri economice create și accentuează mobilitatea populației în cadrul așezărilor urbane.

În transporturi nu se creează bunuri economice, ci servicii, motiv pentru care, producția în acest domeniu de activitate se exprimă în unități de măsura abstracte.

Transportul reprezintă, de fapt, prelungirea proceselor de producție în sfera circulației. Cheltuielile de muncă socială pentru efectuarea transportului măresc valoarea bunurilor economice, atât prin transmiterea valorii mijloacelor folosite, cât și prin valoarea adăugată acestora de munca depusă de lucrătorii de transporturi.

 Rolul și importanța transporturilor nu pot fi evidențiate decât prin analiza relațiilor dintre acestea și relațiile economice, sociale și politice desfășurate de membrii societății.

 1.Relațiile dintre transporturi și activitățile economice se referă la legăturile care se stabilesc atât intre membrii societății (comunității în care trăiesc și muncesc), cât și între aceștia și natură.

Lipsa transporturilor ar fi determinat ca producția de bunuri economice să se limiteze strict la resursele existente pe plan local. Dezvoltarea transporturilor, prin  apariția de noi mijloace de transport perfecționate, a eliminat izolarea economică, a permis specializarea și schimbul de activități, formarea pieței naționale și a pieței mondiale, dezvoltarea comerțului pe plan intern si International.

 2.Relațiile dintre transporturi și activitățile sociale se referă la:

- deplasarea libera a oamenilor, schimbul de idei și de experiența, care au contribuit la îmbogățirea tezaurului universal al gândirii și cunoașterii umane;

- activitatea de turism pentru odihna și recreere, atât pe plan intern, cât și internațional, care s-a extins. Mijloacele de transport mai rapide și mai sigure, precum și prețurile rezonabile ale transportului, la orice distanță, au stimulat și stimulează în continuare dezvoltarea turismului intern și internațional;
- locuitorii din zonele mai slab populate nu mai sunt izolați de serviciile medicale, personalul de specialitate deplasându-se ușor, iar bolnavii, care necesită un tratament mai deosebit, pot fi transportați la spitale centrale.

 3.Relatiile dintre transporturi și activitățile politice vizează, în principal:

- implementarea politicii de amplasare a factorilor de producție pe teritoriul tarii;
- dezvoltarea economiei naționale prin înlăturarea limitelor impuse de distanța dintre centrele economico-sociale și circulația rapidă și operativă a mărfurilor și persoanelor;

- întărirea capacitații de apărare a țării împotriva oricărei agresiuni etc.

* + - 1. Transportul de pasageri

Transportul intern de pasageri cuprinde date care se referă doar la transportul pe teritoriul național, indiferent de naționalitatea vehiculului de transport, pentru transportul cu autoturisme, cu autocare și autobuze, respectiv trenuri pe o perioada de cel puțin 5 ani.

 Tabel 1.3.1.1 Ponderea modurilor de transport de pasageri (milioane pasageri per km)

|  |  |  |  |  |  |
| --- | --- | --- | --- | --- | --- |
| **Mod transport** | **2011** | **2012** | **2013** | **2014** | **2015** |
| feroviar | 5073 | 4571 | 4411 | 4976 | 5149 |
| rutier | 15529 | 16901 | 17082 | 18339 | 17471 |
| cai navigabile interioare | 18 | 17 | 17 | 11 | 9 |

 *Sursă: INS Constanța*

Fig. 1.3.1.1.1

Tabel 1.3.1.2 Ponderea fiecărui mod în transportul de pasageri (mii de pasageri)

|  |  |  |  |  |  |
| --- | --- | --- | --- | --- | --- |
|  **Mod transport** | **2011** | **2012** | **2013** | **2014** | **2015** |
| feroviar | 61001 | 57562 | 57433 | 64760 | 66482 |
| autoturisme | 242516 | 262291 | 274393 | 282018 | 275549 |
| cai navigabile interioare | 125 | 119 | 140 | 167 | 169 |

 *Sursă: INS Constanța*

Fig. 1.3.1.2.1

În anul 2015 se observă o tendință de scădere a utilizării autoturismelor față de anul 2014, în schimb a crescut ponderea transportului feroviar față de anii anteriori (Figurile. 1.3.1.1.1 și 1.3.1.2.1).

Transportul public local de pasageri cuprinde transportul, în interiorul zonei administrativ – teritoriale a unei localități, fără a depăși limitele acesteia.

Tabel 1.3.1.3 Utilizarea transportului în comun (mii de pasageri)

|  |  |  |  |  |
| --- | --- | --- | --- | --- |
|  | 2011 | 2012 | 2013 | 2014 |
| Autobuze și microbuze | 58845 | 56907 | 55167 | 54271 |

*Sursă: INS Constanța – până la data elaborării prezentului raport nu au fost prelucrate datele pentru anul 2015*

 Fig. 1.3.1.3.1

 Începând cu anul 2008, la nivelul municipiului Constanta s-a renunțat la tramvaie, iar din anul 2010 s-a renunțat la troleibuze. În fig. 1.3.1.3.1. se observă o tendință în scădere a numărului de pasageri care utilizează autobuzele și microbuzele.

* + - 1. Transportul de mărfuri

Transportul rutier de mărfuri cuprinde transportul pe vehicule înregistrate în țară, iar transportul feroviar și pe căi navigabile interioare includ transportul pe teritoriul național, indiferent de naționalitatea vehiculului de transport, înregistrate pe o perioadă de cel puțin 5 ani.

Tabel 1.3.2.1 Ponderea fiecărui mod în transportul de mărfuri (milioane tone pe km)

|  |  |  |  |  |  |
| --- | --- | --- | --- | --- | --- |
| **Mod transport** | **2011** | **2012** | **2013** | **2014** | **2015** |
| feroviar | 14719 | 13472 | 12941 | 12264 | 13674 |
| rutier | 26347 | 29662 | 34026 | 35135 | 39022 |
| cai navigabile | 11409 | 12520 | 12242 | 11760 | 13168 |

 *Sursă: INS Constanța*

Fig. 1.3.2.1.1 și 1.3.2.1.2

În ceea ce privește transportul de mărfuri rutier se constată o creștere semnificativă a acestuia mai ales în ultimii ani, iar transporturile feroviare și cele pe căile navigabile au înregistrat o evoluție liniară cu o ușoară creștere în perioada 2014 – 2015. (Fig. 1.3.2.1.1).

Această creștere a transportului rutier atât de pasageri cât și de mărfuri are o influență negativă asupra mediului înconjurător fiind una din sursele principale de emisii ale gazelor cu efect de seră și de asemenea dă naștere nivelurilor semnificative de poluare a aerului, care pot afecta grav sănătatea umană și ecosistemelor. Reducerea cererii de transport rutier ar diminua, prin urmare, impactului asupra mediului.

* 1. **Factori care influenţează consumul**

Printre cei mai importanți factori care influențează consumul privat, se numără: factorii demografici, factorii sociali și cei psihologici, veniturile și prețurile, comerțul, globalizarea, tehnologiile, furnizarea de bunuri și servicii, cât și modul în care acestea sunt comercializate.

De asemenea, mai au influență asupra consumului inclusiv informațiile cu privire la produse și servicii, politici, locuințe și infrastructură. Pentru limitarea, pe cât posibil, a efectelor negative ale presiunilor și a impactului asupra mediului, provenite din consum, este necesară o înțelegere mai bună a factorilor care influențează consumul.

Și în epoca modernă factorii economici au un rol important, deoarece la nivel macroeconomic, ei caracterizează capacitatea de cumpărare de care dispune societatea la un moment dat, constituind la formarea comportamentului consumatorului. La nivel microeconomic, venitul consumatorului este factorul esențial, care prin formă, mărime, dinamică, distribuție în timp, destinație, și constituie premisa materială a comportamentului consumatorului dar și principala restricție care se impune acestuia.

Conform Organizației pentru Cooperare și Dezvoltare Economică ”cel mai important factor economic care influențează modelele de consum este nivelul venitului disponibil pe gospodărie”.

Guvernul României, instituțiile statului au un rol deosebit de important, în a include, în politicile și strategiile sale acest concept de ”Producție și Consum Durabil”. Consumul mai este influenţat de către numărul populaţiei, ponderea acesteia pe grupe de vârstă, numărul de persoane pe gospodărie și spațiul de locuit disponibil per persoană. Întotdeauna prețurile vor avea efect direct asupra consumului, alături de scăderea numărului populației, îmbătrânirea populației din țările dezvoltate, reducerea materiilor prime, accesul la internet și dezvoltarea tehnologiei.

Printre efectele acestor factori întâlnim: creșterea vârstei de pensionare, încurajarea oamenilor de a-și face sisteme de pensie alternative, consumul responsabil și cu atenție mai mare la ceea ce consumă.

Conform prognozei estimată de MDRT, la nivel național, până în anul 2050, se va înregistra o scădere a populației ce se va datora menținerii unui deficit al nașterilor în raport cu numărul deceselor, la care se va adăuga soldul cumulat al migrației interne și externe.

Această tendință de îmbătrânire a populației va duce la apariția unor noi segmente de piață sau la apariția de noi produse dedicate seniorilor, pe lângă cele clasice dedicate acestora. Tehnologia și inovarea au schimbat modul nostru de viață în mod semnificativ, prin apariția alimentelor semipreparate, aparatelor de uz casnic multiple și tehnologiilor de comunicare și informare moderne.

Inovațiile tehnologice viitoare, de exemplu, în domeniul nanotehnologiei, biotehnologiei în dezvoltarea tehnologiilor de informare și comunicaţii, ne vor schimba viața cotidiană. Un alt factor important care influențează în mod deosebit consumul, este venitul populației.

 Creșterea comerțului online pune presiune asupra formatelor de retail tradițional în toată Europa.

Alți factori sunt: - scăderea prețului țițeiului de la mijlocul anului 2014 care a avut ca rezultat scăderea costurilor legate de energie și carburanți, iar cel de-al doilea, cheltuieli crescute cu facturile de întreținere, sănătatea și petrecerea timpului liber.

Un alt factor care determină consumul îl reprezintă tipurile de consumatori. Comportamentul individului este diferit, întrucât sensibilitatea informaţiilor depinde de propriile scopuri, de aşteptările şi motivaţiile subiectului. Aprecierea apartenenţei unui individ la o clasă socială se bazează pe luarea în considerare simultan a mai multor caracteristici ale consumatorului: venitul, ocupaţia, nivelul de educaţie, în interacţiunea lor. Într-o economie de piaţă consumatorul devine rege. Companiile care nu au grijă de proprii clienţi, precum şi cele care cred că sarcina lor este numai fabricarea unui produs la un preţ cât mai mic, nu vor supravieţui în secolul XXI.

* 1. **Presiunile asupra mediului cauzate de consum**
		1. *Emisii de gaze cu efect de seră din sectorul rezidenţial*
		2. *Consumul de energie pe locuitor*
		3. *Utilizarea materialelor*
	2. **Prognoze, politici şi măsuri privind consumul şi mediul**